1. Ֆոնդի կառավարիչը պարտավոր է հատուցել ֆոնդի կառավարման համար օրենքով, այլ իրավական ակտերով եւ (կամ) ֆոնդի կանոններով սահմանված իր պարտականությունների չկատարման կամ ոչ պատշաճ կատարման հետեւանքով, ներառյալ` ֆիդուցիար պարտականությունների խախտման հետեւանքով ֆոնդի մասնակիցներին պատճառած վնասը, ինչպես նաեւ բաց թողնված օգուտը, եթե չի ապացուցում, որ նշված խախտումը հետեւանք է անհաղթահարելի ուժի: Սույն կետով նախատեսված դեպքում ֆոնդի կառավարչի տված հատուցումները ներառվում են ֆոնդի ակտիվների կազմում: